Alle forbinder fart med 100-meterløb.
Ingen her på planeten har nogensinde kunnet løbe
hurtigere end os.
Når man står side om side på startlinjen,
tænker man kun én ting:
"Jeg skal smadre dem."
Når startskuddet lyder,
er der dømt krig.
Intet andet betyder noget.
Sprint er inde i sin bedste periode nogensinde.
Det er ikke kun Bolt, og så alle de andre.
100-meterløb er ikke for sjov.
Man skal tro på det.
Udødelighed. Det er dét, sprintere jagter.
Nu skal en ny stjerne skrives ind i historien.
Han elsker at danse og rappe.
Noah Lyles!
Jeg er den tredjehurtigste nogensinde. Snart den hurtigste.
Jeg hedder Sha'Carri Richardson.
Jeg er en Bentley. Jeg er hurtig og dyr.
Ja, du er sgu dyr.
Jeg hedder Shericka Jackson.
-Zharnel Hughes. -Gabby Thomas.
Marcell Jacobs.
Jeg hedder Shelly-Ann Fraser-Pryce.
Jeg er både OL-vinder og verdensmester.
Og mor.
Jeg hedder Elaine Thompson-Herah. Jeg har vundet OL-guld fem gange.
-Verdens hurtigste kvinde? -Det kan vi godt sige.
USA og Jamaica er de store ærkerivaler.
På banen bliver jeg en helt anden. Jeg æder dig til morgenmad.
Opmærksomheden skaber et enormt pres.
Det var Storbritanniens Zharnel Hughes.
Sikke en katastrofe.
Jeg græd.
Man skal være ekstremt stærk mentalt.
Kan du lukkealt andet ude?
-Fred Kerley. Titlen er min. -Det siger alle, indtil de taber.
VERDENS HURTIGSTE MENNESKER
Fjorten løb over hele verden.
KONKURRERER VERDEN OVER
Der er så meget på spil her.
Dit eftermæle. Din kontrakt.
Alt.
OM HÆDER OG ÆRE
Der venter en guldmedalje for enden af de 100 meter.
Hvem vil det mest?
Det her løb afgør, hvem der er verdens hurtigste menneske.
BUDAPEST UNGARN
Flere end 2.000 af verdens bedste atleter fra alle fire verdenshjørner.
Scenen er sat til en af verdens største begivenheder.
VM I ATLETIK 2023
Nu skal vi opleve miraklet sammen.
Stjernerne står i kø.
Verdens bedste løbere.
Gør det, du er bedst til. Tro på dig selv.
-Du har styr på det. -Ja.
Alt kan ske.
Vi glæder os.
Du har både evnerne og viljen. Bare giv alt, hvad du har.
Showtime!
Otte atleter vil nu lægge hjerte og sjæl i
ti sekunders jagt på verdensomspændende hæder og ære.
Det her er verdensmesterskabet i 100-meterløb.
Der er lagt op til en af de mest jævnbyrdige kampe
om titlen nogensinde.
Kan du mærke jorden ryste?
Set.
TO MÅNEDER FØR VM
PARIS FRANKRIG
Tak. Merci.
Den er virkelig tung.
Velkommen til Paris,som huser det næste
Diamond League-stævne her i 2023.
Scenen er sat til tre dage med atletik i topklasse.
Hvad så? Skal vi flytte nedenunder? Okay.
Her er mange Diamond League-biler.
-Jeg er klar. Er de klar? -Klar!
Okay, så kører vi.
Tak.
Alle har deres egen vibe.
Jeg er en showmand.
Gå bare i forvejen, coach.
Jeg hedder Noah Lyles.
Jeg er 26 år gammel.
Jeg er dobbelt verdensmester i 200-meterløb.
Jeg lever af at løbe i ring.
TO VM-TITLER PÅ 200 M
ELSKER DET HER
JEG MALEDE DET PÅ ET SKATEBOARD
OG FIK EN "ICON"-TATOVERING
Jeg føler mig som en instruktør.
DEN UDVALGTE
Alle de andre atleter er stjerner, som er populære verden over.
Sådan var det også engang med løb.
Jeg er ikke tilfreds, før det bliver sådan igen.
Så er det nu. Det er showtime.
Noah Lyles fra Team USA.
Det fedeste er, når man træder ud på banen.
Selvfølgelig lidt sjov.
Jeg tror fuldt og fast på, at øjeblikket ikke er større end mig.
Øjeblikket blev skabt til mig.
Så ved jeg, at det går løs.
Han elsker at danse og rappe, og så er han sangskriver.
Hans navn er naturligvis Noah Lyles.
Hold da op.
-Er det første gang, du er her? -Ja, det er første gang.
Jeg er vild med det.
Hvor er det bare smukt.
Paris er jo vært for OL næste sommer.
Mange af årets deltagere håber på at vende tilbage næste år
i jagten på medaljer til deres respektive lande.
Folk gør det her for at vinde guld ved OL.
OL er kulminationen.
Michael Johnson er en af OL-historiens største atleter.
Det er verdens største sportsbegivenhed.
Alle drømmer om OL.
Det historiske vingesus over legene giver dem en enorm substans.
Der venter en guldmedalje for enden af de 100 meter.
Nu går vi ind i 2023.
Set!
I år handler det kun om VM. Det er den helt store mulighed.
De bedste atleter bruger Diamond Leagues topprofessionelle arrangementer
til at blive løbsklar
og få det bedst mulige udgangspunkt til VM sidst på sæsonen.
Sommeren er tæt pakket med Diamond League-atletik.
Det hele peger selvfølgelig frem mod VM i Budapest i august.
Det føles skønt at løbe på verdens bedste stadioner.
Diamond League er topkvalitet. Jeg venter bare på startskuddet.
Alle taler om de her løb, og alle vil gerne se dem.
Konkurrencen i Diamond League er hård. Det er de bedste af de bedste.
Og vinderne er de allerbedste af de bedste.
Konkurrencen er benhård. Man kæmper indædt for hvert millisekund.
Folk kæmper om de samme sponsorer og de samme baner.
Det er meget intenst.
Den var den sjoveste TikTok.
-Hej, Noah. -Hvad så?
Når I er færdige med den her øvelse…
Paris er mit første Diamond League-stævne.
Jeg skal løbe 100 meter. Det er uvant. Det er den mest intense disciplin.
Jeg har to mål for 2023-sæsonen.
Jeg vil gerne blive mester på både 100 og 200 meter,
og jeg vil gerne slå verdensrekorden.
Alle tror, at det er uopnåeligt.
Den slags elsker jeg.
Nu gælder det VM-titlen…
200 M-FINALEN 2022
…på 200 meter!
Noah Lyles kommer perfekt ind på opløbsstrækningen!
Det bliver Noah Lyles!
Noah er verdens bedste 200-meterløber.
Tiden lyder på 19,31.
Noah Lyles har lige slået den amerikanske 200-meterrekord!
Der sidder Michael Johnson, som havde rekorden i 26 år.
Det falder ham naturligt at elske opmærksomheden.
Han slog min amerikanske rekord.
Hejsa.
Jeg tror godt, at Noah kan vinde både 100 og 200 meter.
Det lyder fedt.
Men hvis han skal slå verdensrekorden,
skal han overtage kronen fra den bedste nogensinde.
Vi ruller.
Det ramte mig næsten på næsen.
Se tiden! 9,58! Verdensrekord!
Intet menneske i verden har nogensinde løbet så hurtigt.
Noah Lyles er en fremragende atlet. En energisk publikumsfavorit.
Han er virkelig stærk mentalt og tror på sig selv.
Men jeg bliver da ikke glad, hvis han slår verdensrekorden.
Jeg ønsker ham held og lykke, men det bliver ikke let.
Det er længe siden, nogen har gjort det. Bolt var den seneste.
Men jeg har altid følt, at titlen tilhører mig.
-Lad os høre sangen. -Ja.
-"Skære og drikke" eller omvendt? -Drikke og skære.
Okay, drikke og skære.
Vi skal nok klare det, skat.
Ja.
NOAHS KÆRESTE OG SPRINTER
Hjemme hos os svarer det med at blive udtaget til OL
til at få kørekort eller færdiggøre high school.
Sådan så jeg på det som barn.
Lad os gå ind på mit kontor og se på nogle seje ting.
NOAHS MOR
I skal ikke filme rodet.
Det her er fra dengang, jeg var løber.
Første år på college.
Jeg hedder Keisha Bishop, og min ældste søn er Noah Lyles.
Åh, Noah!
Den her har du ikke set længe.
Babykassen.
Jeg blev så glad, da Noah blev født.
"Mit navn: Noah Josiah Lyles. Kælenavn: Honey Bunny."
Det vidste jeg ikke.
Jeg vidste, at han var fuld af energi.
-Du jagtede en støvsuger som lille. -Syntes du, det var sjovt?
Det er de gode sager, mand. Man skal værdsætte de små ting.
Han var sådan et nemt barn,
men livet har det med at give os alle en endefuld.
Sikke et sødt babybillede.
Det her kender du.
-Tiden med astma. -Ja.
Jeg kunne ikke dyrke sport, før jeg blev syv-otte år.
Jeg kan ikke huske en tid, hvor astma ikke var et problem.
Jeg husker ikke mange aftener, hvor jeg ikke var på hospitalet
og fik medicin mod mine anfald.
Det her er hår fra din første klipning.
Sommetider sad jeg med ham hele aftenen.
Nogle gange var det kun os, der var vågne.
Vi sad og talte sammen, og jeg sagde: "En dag vil det her være overstået, Noah.
Dit liv vil ikke altid være sådan her."
Her er nogle sjove ting.
Jeg vidste, at vi ville overvinde det.
Okay.
Derefter kunne vi skabe den bedst tænkelige version af Noah.
-Se alle de medaljer. -Bare lad dem ligge.
Du har fortjent dem alle sammen.
Jeg har haft et mantra over for dem: "Du har et formål her i livet."
Det er sådan, man skaber et eftermæle.
Noah Lyles har altid gerne villet være sportens ansigt udadtil.
Han ville være den næste Usain Bolt.
Sådan her sikrer man sit eftermæle. Forsvar tronen!
Hele mit liv har handlet om ting, der var uopnåelige.
Hvis det ikke var for min mor, var jeg aldrig blevet professionel atlet.
Her er din graviditetstest.
-Vi er gravide. -Du har virkelig beholdt alt.
En graviditetstest med gammelt tis.
Jeg ved, at Noah har store forventninger.
Han er lidenskabelig.
Han er ikke bange for udfordringer. Som årets 100-meterløb.
Vi vil gøre alt for at være der for ham og støtte ham.
-Det er vist nok nu, mor. -Er det?
-Er det fint, folkens? -Ja.
Okay, fint. Så stopper jeg.
PARIS FRANKRIG
TO DAGE FØR LØBET
Jeg sætter mig hos jer.
Det er sjovt, for folk regner altid med, at vi spiser ekstremt proteinrigt.
-Det er kun kartofler. -Rene kulhydrater.
-Det er sjovt. -Lækkert.
Diamond League er sommetider et bizart sted.
Man kæmper mod sine største konkurrenter,
og der er præmiepenge på spil,
men man bor også på samme hotel,
spiser måltider sammen og kører med den samme bus.
Alle går op og ned ad hinanden.
-Hvordan går det, søde? -Det går godt.
Rivaliseringen er interessant.
Man har selvfølgelig rivaler, men de kan også være ens bedste venner.
Det er en interessant dynamik. "Jeg vil gerne være din ven,
men det er svært, når der er 10.000 dollar på spil."
Hvad så?
Man står ansigt til ansigt med konkurrenterne
og skal formentlig spise sammen med dem de kommende dage.
Men jeg kan sagtens se dem i øjnene
og alligevel slå dem ude på banen.
Hvordan går det?
Hvad så, mester?
Jeg stod lige og talte om dig.
I Diamond League i Paris vil de fyre, der har løbet 100-meterløb,
ikke have, at der kommer andre og overstråler dem.
-Hvid baggrund, ikke? -Jo.
Noah har valgt at løbe 100-meterløb, og det skaber en smule røre.
Alle vil værne om det, der er deres.
-Er du klar? -Ja. Er du?
Jeg er altid klar, mand.
100-meterløberne har aldrig været kammeratlige.
Alle vil gerne vinde.
Når alle gerne vil det samme, opstår der sammenstød.
Tre, to, en.
Noah kommer til Paris for at vise, at han kan løbe 100 meter.
Jeg går ud.
-Var det godt? -Suverænt.
Fedt.
Men han skal løbe mod den forsvarende olympiske mester.
Det er en vild duel. Alle vil holde øje med de to.
Hvad så? Prada, fedt.
Det ser godt ud. Men jeg kan bedre lide tasken.
Hvad synes du om Marcell?
-Jacobs? -Ja.
Vi er ikke ligefrem på julekort.
-Marcell får bane fem, du får bane tre. -Fint.
Hvor han end føler sig godt tilpas. Det gør mig ikke noget.
Alle de tunge drenge stiller op i 100 meter.
Marcell er en af verdens hurtigste.
Men når det bliver alvor, skal jeg nok levere varen.
Ellers kan jeg godt lide hans halskæde.
Marcell Jacobs. Forsvarende olympisk mester på 100 meter.
Vil du være bokser?
Noah Lyles er her. Jeg glæder mig til at møde ham.
Tak.
Han har vundet mange medaljer.
Men han mangler den vigtigste.
Vi har ventet på det her…
OL 2020 100-METERFINALE
…siden Usain Bolt.
Hvem bliver den næste olympiske mester på mændenes 100 meter?
Sikke en mulighed for en af disse atleter.
Jeg havde visualiseret løbet utallige gange.
Løb hurtigst af alle.
Få det, du fortjener.
Så er vi i gang.
Det er meget jævnbyrdigt. Jacobs ude i siden.
Hold øje med Jacobs!
Italieneren gør det!
Det er jo fuldstændig fantastisk!
Italien har aldrig før vundet
en guldmedalje i mændenes 100-meterløb ved OL!
Men det har de nu!
Det er jo en sensation.
Ingen talte om ham, men han kom bare og greb chancen.
Den første italiener til at nå en olympisk 100-meterfinale og vinde den.
En ukendt italiener. Vennerne kalder ham Marcell.
GODT GÅET!
VI GRÆD
SUPERSTJERNE
Da jeg vendte hjem til Italien, var mit liv som forandret.
Marcell Jacobs.
Cristiano Ronaldo skrev til mig.
Jeg blev inviteret til festivaler og på den røde løber.
Paparazzierne tog billeder af mig, når jeg købte ind.
Folk holdt øje med hvert eneste skridt, jeg tog.
ROM ITALIEN
Det lugter for øvrigt af lort.
Åh nej! Han har taget lort med ind.
-Er du glad? -Ja.
Skal du holde fest i dag?
Der kommer en overraskelse.
Jeg hedder Nicole Daza. Jeg er Marcell Jacobs' hustru.
Vi blev gift for et år siden, og vi har to skønne børn.
Han er blevet meget berømt de seneste tre år.
Før al den succes var han en helt normal fyr.
MARCELLS HUSTRU
Nu er hans verden forandret.
-Den er da ikke varm. -Jo.
-Den er varm. -Vel er den ej.
Jo, den er varm.
At have vundet OL-guld betyder intet for en treårig.
Ciao, Mario! Prinsessen!
Ciao! Hvordan går det?
Hej. Godt at møde dig.
Hvordan går det?
Han er lynhurtig. Skal vi spørge Marcell, hvordan han kan løbe så hurtigt?
Efter hans sejr bemærkede jeg et enormt pres
både fra medierne og fra folk omkring Marcell.
Han kunne ikke håndtere det.
Hellige jomfru Maria!
Marcell forandrede sig.
Jeg må sige, at det ikke har været let.
Vi skal skyde på det andet hold, okay?
Skyd!
Alt det, der skete efter sejren, var meget nyt og pludseligt.
Kom her, Antony!
Jeg havde arbejdet hele livet på at vinde OL.
Men nu var jeg pludselig en omvandrende skydeskive.
Ja.
Tungt er det hoved, der bærer kronen.
Og ingen krone er tungere
end OL-guldmedaljen for 100-meterløb.
Jacobs skaber overraskelsen!
Marcell er et unikt tilfælde.
Han vandt over de bedste. Men man ved, der kommer et "men".
Nemlig at man ikke kan udvikle sig yderligere,
når man ikke kan følge op på præstationerne.
JEG ER NØDT TIL AT DROPPE DEN FØRSTE 100-METER
Det seneste år…
DROPPER DE NÆSTE TO LØB
…har jeg ikke set andet fra Jacobs end: "Jeg er skadet. Jeg er ikke klar."
UDSKYDER UDFORDRINGEN
Han har intet vist, siden han vandt OL for to år siden.
JEG KAN IKKE LØBE
Lige efter hans sejr var der nogen, der sagde,
at han burde trække sig tilbage.
HAN BØR TRÆKKE SIG
Vinder man en Grand Slam i tennis
eller en Major i golf,
kan man leve af det resten af karrieren, men ikke i denne sport.
LYKKETRÆF
Ét ord dukker op igen og igen:
lykketræf.
Så rykker vi.
-Sikke en smuk dag. -Det må man sige.
Fokuser på foden. Sørg for at løsne op.
Det er ikke let, men sørg for at slappe af i foden.
MARCELLS TRÆNER
Den skal være lige så blød som dit tredje ben.
Jeg har haft skadesproblemer i to år.
Det gør selvfølgelig ondt.
De færreste kender min historie. I vores sportsgren findes held ikke.
Det er vores hold-T-shirt.
Hvad siger du så?
Jeg arbejder på detaljerne.
Jeg talte med min træner om, at jeg er hurtig og eksplosiv,
så vi skulle tilpasse starten til mine egenskaber.
Vi så, at det straks skabte resultater.
Du skal ikke øge intensiteten, men bare holde en stabil fart.
Marcell Jacobs har mange kritikere,
men hans start er intet mindre end fantastisk.
Når han er skadefri og i fuld vigør, er han den bedste i verden.
Derfor er han olympisk mester. Men han har ikke ramt niveauet siden.
Det strammer lidt omkring ballen.
Det er heromme, og det føles ikke helt godt.
-Vi arbejder med bevægeligheden i ryggen. -Ja.
Det gør rigtig ondt to steder.
Det er stadig stift.
Jeg er en smule nervøs.
Hvornår beslutter vi os?
Jeg afventer, hvordan det føles om 48 timer, og tager så en beslutning.
Vi nærmer os VM i Budapest.
Hvis Marcell Jacobs ikke viser sig fra sin bedste side,
vil jeg mene, at nogle af de ting, folk siger, er berettigede.
Noah!
Gemmer du dig i udluftningen?
Han fandt vist lidt skygge.
Jeg hedder Lance Brauman. Jeg er professionel atletiktræner.
Jeg har trænet 11 mand med tider under 10,00
og med i alt omkring 82 medaljer.
Find jeres pladser.
Set!
Man skal ikke lære dem at løbe hurtigt, men at løbe hurtigt bedre.
Lad os lige kigge på noget.
Joe!
Han glemmer trækket. Han er for hurtigt oppe.
Se vinklen på skinnebenet. Det går bare lige op.
Ja, det er for højt.
Hoved og røv skal bevæge sig sammen.
Noah har en gave fra naturens hånd, men der skal arbejdes med 100-meteren.
Find jeres pladser.
De første 30 meter falder ham ikke så naturligt.
Sørg for at være aggressiv.
Får man en dårlig start på 100 meter, er de andre løbere væk.
Set.
Bolt er normalt ikke den bedste starter, og heller ikke her.
Usain Bolt startede aldrig godt.
Men når han først kommer i gang, kan han indhente de andre
og overhale dem, fordi han tager så lange skridt.
Og her kommer Usain Bolt bragende igennem til målstregen!
Det er en enestående evne, som gjorde ham helt unik
og i stand til at sætte så markante rekorder.
Set!
Som Usain har Noah heller ikke nogen fantastisk start.
Han tænker for meget. Han tager lidt for korte skridt.
Han tripper en smule.
Set!
Hvis man sammenligner hans skridtlængde med Usains,
ser man, at han er nødt til at få en bedre start, så han ikke taber terræn.
Det er et problem.
På de første ti meter skal du have hoften og foden i gang
og løbe med hovedet nede.
Jeg forventer meget af mig selv. Jeg har ikke trænet optimalt.
Hold hovedet nede og kør på.
Accelerer de første 30 meter.
På 200 meter er jeg aldrig bekymret.
Set!
På 100 meter sniger der sig altid en smule tvivl ind.
PARIS FRANKRIG
Tre, to, en, nu.
DAGEN FØR LØBET
Kom så, du er halvvejs.
Stop.
Restituer og kom så tilbage.
Man er atlet 24 timer i døgnet.
Nu!
Jeg træner hver dag året rundt for at blive klar til løbene,
så det er svært, når jeg ikke kan løbe.
Ingen problemer med knæene?
Ingenting? Okay.
Jeg er øm i baglåret. Men ikke særlig meget.
Jeg har arbejdet hårdt, men nu er jeg klar til at løbe i Paris.
Mentalt er jeg meget stærk.
Noah Lyles… Jeg ved, at han er meget hurtig.
Det bliver svært, men jeg er her ikke for sjov.
Jeg er nødt til at gøre det, for om to måneder er der VM.
Hvis jeg klarer det, kan intet stoppe mig.
Okay, kom så.
LØBSDAGEN
SEKS TIMER FØR LØBET
Det er ren Michelin-mad.
Lad os gennemgå programmet.
Løbet starter klokken 22.12.
Jeg har Omanyala på den ene side og Lyles på den anden.
Man skal komme ind i hovedet på løberne. Hvis en løber stirrer på mig,
har jeg allerede slået ham.
Det handler om sindet.
I de her løb handler det ikke længere om fysik.
Det handler om at se på de andre løberes reaktioner.
-Lad mig se, hvor jeg vil sidde. -Så gør jeg det samme.
Jeg har trænet utrolig meget mentalt.
Jeg kan gå ind i et rum og straks se, hvem der er bange,
hvem der frygter, jeg ser på dem, og hvem der tror, de kan slå mig.
Ikke hvem der tror, de vil vinde, for det tror de aldrig.
Jeg indhenter dem altid.
Noahs start er…
-Hvis han starter godt… -Tyve meter.
Hvis han kommer godt fra start…
Uanset hvad fokuserer vi på os selv.
Tid til 100-meteren. Den italienske olympiske mester Jacobs,
som løber for første gang i år, møder Noah Lyles,
som vandt VM på 200 meter. Den duel ser jeg frem til.
Modsat 200 meter, hvor jeg er tryg og har erfaring,
er 100-meteren stadig et løb, hvor jeg skal have styr på min start.
Jeg skal kunne stikke en hånd i lommen på ham foran mig.
Hvis jeg kan det, ved jeg, at jeg vinder.
Uanset hvad jeg gør,
skal jeg ikke kigge i bakspejlet,
men i stedet på vejen foran mig.
Set.
Første udkald til mændenes 100-meterløb.
Der kan ske så meget i 100-meterløb, og man har så lidt tid til at justere.
Banen er fantastisk,
og jeg tror, at jeg har gjort, hvad der skal til for ikke at tabe.
Og det betyder, at jeg æder dem alle sammen.
-Hammeren ned i jorden. -Nemlig. Du skal slå til.
Al den hype op til løbet og kampen mod de store drenge
får mig til at løbe stærkt.
Det bliver svært.
Ingen holder øje med mig, men ingen kommer til at slå mig.
Kom så. Nu skal der vindes.
Fem minutter.
Man går ind i en tilstand, hvor man lukker alt andet ude.
Man fokuserer kun på det, man skal.
Så er det nu, gutter.
Jeg prøver at bevare roen og lytte til min krop.
Jeg har et værn på, som Superman,
så intet og ingen kan ramme mig.
Så er det nu.
Okay.
-Kan du se ham? -Det er far!
Er du klar?
Sikke en aften, det har været i Paris.
Noah Lyles beder publikum om at hjælpe til med lidt larm og atmosfære.
Han er verdensmester på 200 meter
og er kommet for at slå den olympiske mester.
-Mor? -Ja.
Hvad laver du?
Jeg er lidt nervøs, skat.
-Hvad? -Jeg er nervøs.
Når jeg ser Marcell løbe, bliver jeg meget følelsesladet.
I det øjeblik, hvor starten går, får jeg nærmest blackout.
Beder du en lille bøn?
På pladserne.
Bliver det den olympiske mester?
Eller Omanyala?
Eller måske Lyles?
Jacobs er sidste mand på plads.
Set.
Så snart startskuddet lyder…
…skaber man en eksplosion.
Man samler al den energi, man har lige i det øjeblik.
Løb så hurtigt, som du overhovedet kan.
Jacobs får en rigtig god start.
Noah Lyles har langt op.
Lyles knokler for det.
Når han det?
Hvem tager sejren?
Det gør Lyles!
Måske kun med en hundrededel.
Sådan, Lyles!
Lyles, og så Omanyala!
Jacobs blev sat af!
Hvad med Jacobs? Hvad gør han nu?
-Hvor skal vi hen? -Den lyd.
Det var en skam, skat. Far blev nummer fem.
-Hvorfor blev han kun nummer fem? -Fordi far ikke er i topform, skat.
Ingen kunne modstå Lyles' afslutning, og han overhalede Omanyala til sidst.
Og hvad med den olympiske mester? Han blev sat fuldstændig af.
Det er ikke så slemt, skat. I det mindste endte du ikke sidst.
Det ved jeg.
Hej, mor.
Rent teknisk var løbet så perfekt sat op, som det kunne være.
Det opfyldte alle de ting, jeg har arbejdet hen mod.
Alle kigger på Noah Lyles.
Det er ham, alle vil slå.
Men for at vinde en double ved VM
skal han vinde over verdens hurtigste mænd.
I DENNE SÆSON
Der er kun få dage til VM.
Alt kan ske.
Det her er krig.
USA mod Jamaica.
Rivaliseringen er voldsom.
Når du er på toppen, er du jagtet vildt.
Sha'Carri siger "se på mig".
Det her er min verden.
Der er skruet helt op.
Kom så!
Fald hellere ned.
"Jeg vil chokere verden."
To stærke kvinder i direkte duel.
Ude på banen er energien en helt andet.
Noah Lyles.
Han vil vinde både 100 og 200 meter.
200 er min hustru, 100 er min elskerinde.
Din side chick.
Han er sgu speciel.
-Snakker I nogensinde om Zharnel? -Han er bare endnu en, jeg skal slå.
Tiden er inde.
Næste stop er VM.
Vær hellere klar.
Nu er der ingen vej tilbage.
Tekster af: Martin Schiær